Oud-polisiereservis wat vrou wou indoen gevonnis | Maroela Media
Oud-polisiereservis wat vrou wou indoen gevonnis
Abraham Jacobus Visagie (39), ŉ voormalige polisiereservis, is Maandag skuldig bevind aan bedrog en korrupsie nadat hy homself as ŉ staatsaanklaer voorgedoen het om ŉ 54-jarige vrou met duisende rande in te doen.
Kapt. Philani Nkwalase, woordvoerder van die Valke in die Noord-Kaap, het gesê Visagie het homself in Desember verlede jaar as ŉ senior staatsaanklaer van die Springbok-landdroshof voorgedoen en omkoopgeld van die vrou, wat moontlik van strafbare manslag aangekla sou word, geëis om haar teen vervolging te beskerm.
Volgens Nkwalase het Visagie R6 000 vir homself en ŉ bykomende R15 000 vir sy “vennote” geëis wat aan die saak sou werk.
Die Valke het ŉ ondersoek van stapel gestuur kort nadat dit aangemeld is.
Visagie het op 13 Junie vir die eerste keer in die hof verskyn en is borgtog van R2 000 toegestaan. Hy het Maandag in die Springbok-landdroshof skuld beken en is gevolglik tot drie jaar tronkstraf gevonnis. Die vonnis is in geheel opgeskort op voorwaarde dat hy nie skuldig bevind word aan soortgelyke oortredings in die volgende drie jaar nie.
Die Valke misdaad Noord-Kaap springbok
Hofaansoek om Bedingingsraad vir die Metaal- en Ingenieursbedryf te red
Nuwe OB besoek Zuma
Hoekom word daar nou na die ou verwys as n oud-polisiereservis? Hy WAS n reservis. Gaan daar na n oud reserwe-brandweerman ook verwys word? Hy het absoluut niks met die polisie te doen nie. Moet tog nie op so n manier die polisie weer in n slegte lig stel nie.
Dieselfde kommentaar as hierbo het my ook opgeval. Die verwysing na polisiereservis maak geen sin
Sien as daar na oud- ?? verwys word plaas hulle die persoon ‘n bietjie op ‘n hoër stelasie.
Bennie · 2 jaar gelede
Hy was n reservis toe die oortreding plaasgevind het ….
Gys · 2 jaar gelede
Willie ek wil jou net reg stel. As jy n polisie reservis is staan jy onder die polisie se reels. Jy is net so goed as n polisie man wanneer jy aan diens is. Jy word net nie betaal vir jou werk nie. Die beskuldige in die nuus het homself as n staatsaanklaer voorgedoen en nie as n polisie beampte nie.
Ek stem saam met jou Gys ek was vir baie jare ‘n Polisie Reservis gewees.